تاج الاخبار

تاج الاخبار برطانوی راج میں 1975ءڈاکٹر عبد السلام خورشید نے اپنی کتاب ’صحافت پاکستان و ہند میں‘ تاج الاخبار کی تاریخ اجرا 2 ستمبر 1875ء لکھی ہے میں ریاست رام پور سے جاری ہونے والا اردو زبان کا اخبار تھا۔ اس کے مدیر و بانی نواب رام پور نواب کلب علی خان کے استادِ سخن امیر مینائی تھے۔ وہ لکھنؤ میں کچھ عرصہ سحر سامری کی ادارت کر چکے تھے۔ امیر مینائی کے صاحب زادے حافظ محمد احمد قمر تاج الاخبار کے مہتمم تھے۔ اس اخبار کو ریاست رام پور سرپرستی حاصل تھی۔ 25 × 2 / 1-16 سینٹی میٹر کے 16صفحات پر مشتمل، دو کالمی اخبار تھا۔ اس کا کاغذعمدہ اور کتابت دیدہ زیب تھی۔ سر ورق کی تزئین گل بوٹوں سے کی گئی تھی۔ لوح کے اوپر ریاست رام پور کی سرکاری مہر کا نشان چھپتا تھا۔ لوح کے نیچے انگریزی میں دی تاج الاخبار لکھا ہوتا تھا اور پھر اس کے بعد اخبار کا فارسی قطعۂ تاریخ جو نقی غنی لکھا ہوا تھا، درج ہوتا تھا۔ سر ورق پر اخبار کے قواعد و ضوابط اشتہار شائع کیے جاتے تھے۔۔ڈاکٹر طاہر مسعود، اردو صحافت انیسویں صدی میں، مجلس ترقی ادب لاہور، 2016ء، 829 اس اخبار میں خبریں خاصی تعداد میں شائع ہوتی تھیں۔ سیاسی، سماجی، انتظامی، ریاستی ، تعلیمی، فوجی، حادثاتی، انسانی دلچسپی غرض یہ کہ سبھی قسم کی خبروں کو جگہ دی جاتی تھی۔ خبریں بالعموم مختصر ہوتی تھیں۔ خبروں کی ادارت عمدگی اور مہارت سے کی جاتی تھی۔اردو صحافت انیسویں صدی میں، 830 اخبار کی پالیسی حکومت کی حمایت و تظیم تھی۔ حکومت پر تنقید اور نکتہ چینی سے گریز کیا جاتا تھا۔ اخبار عام طور پر جھگڑوں اور تنازعات میں اُلجھنے سے گریز کرتا تھا۔اردو صحافت انیسویں صدی میں، 831 تاج الاخبار میں اداریے تو نہیں ہوتے تھے البتہ مضامین با قاعدگی سے شائع ہوتے تھے۔ مضامین زیادہ تر زبان، تہذیب و اخلاق اور تاریخ وغیرہ کے موضوعات پر مشتمل ہوتے تھے۔اردو صحافت انیسویں صدی میں، 820

 حوالہ جات 

زمرہ:ہندوستان میں 1875ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:برطانوی ہند کے اخبارات